Diari Oficial de la Generalitat Valenciana


Sumari del DOGV 7846, del 08-08-2016 (2016/6400)

ORDRE 16/2016, d'1 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7846

Data del DOGV
:   08-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6400


Data del document
:   01-08-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Ordre

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

ORDRE 16/2016, d'1 d'agost, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social. [2016/6400]  
ÍNDEX  
  
Preàmbul  
Capítol I. Disposicions generals  
Article 1. Objecte  
Article 2. Actuacions subvencionables  
Article 3. Entitats beneficiàries  
Article 4. Règim per a les corporacions locals  
Article 5. Règim per a les entitats del tercer sector d'acció social  
  
Article 6. Obligacions de les entitats beneficiàries  
Capítol II. Procediment administratiu i resolució de les sol·licituds  
  
Article 7. Procediment de concessió  
Article 8. Condicions perquè les despeses siguen subvencionables  
Article 9. Subcontractació de les activitats subvencionades  
Article 10. Sol·licituds i documentació  
Article 11. Ordenació i instrucció del procediments  
Article 12. Comissió d'avaluació  
Article 13. Resolució de la convocatòria i termini  
Capítol III. Pagament, justificació i control de les subvencions  
Article 14. Règim de pagament de la subvenció  
Article 15. Justificació de la subvenció  
Article 16. Pla de controls  
Article 17. Reintegrament i minoració de la subvenció  
Article 18. Règim sancionador  
Article 19. Política de la competència de la Unió Europea  
Disposicions addicionals  
Primera. No incidència pressupostària  
Segona. Règim jurídic aplicable  
Disposicions finals  
Primera. Habilitació  
Segona. Entrada en vigor  
  
  
PREÀMBUL  
  
L'Estatut d'Autonomia de la Comunitat Valenciana en l'article 49.1.24a, estableix com a competència exclusiva de la Generalitat els serveis socials.  
En compliment i desplegament de la previsió anterior, la Generalitat va aprovar la Llei 5/1997, de 25 de juny, per la qual es regula el Sistema de Serveis Socials en l'àmbit de la Comunitat Valenciana, en l'article 13, defineix els serveis socials especialitzats com aquells que es dirigeixen a sectors de la població que, per les seues condicions, edat, sexe, discapacitat, país d'origen o altres circumstàncies de caràcter social, cultural o econòmic, requereixen un tipus d'atenció més específica en el pla tècnic i professional que la prestada pels serveis socials generals.  
  
La Comissió Europea, per mitjà de la Decisió d'Execució de 17 de desembre de 2015, per la qual s'aproven determinats elements del programa operatiu «FSE Comunitat Valenciana 2014-2020» per al qual se sol·licita ajuda del Fons Social Europeu en el marc de l'objectiu d'inversió en creixement i ocupació destinada a la Comunitat Valenciana.  
  
En aquest marc normatiu, les presents bases regulen les subvencions destinades a corporacions locals i entitats del tercer sector d'acció social per a la realització de projectes destinats a la inserció sociolaboral de persones en situació d'especial vulnerabilitat a través del desenvolupament d'itineraris integrals d'inserció sociolaboral.  
Aquestes actuacions, que es desenvolupen en el marc del Programa Operatiu del Fons Social Europeu 2014-2020 de la Comunitat Valenciana, seran cofinançades pel Fons Social Europeu.  
De conformitat amb el que disposa l'article 7.4 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les subvencions d'aquestes bases no es troben dins del marc previst en l'article 107.1 del Tractat de Funcionament de la Unió Europea, atés que l'ajuda pública concedida, per la seua naturalesa, no suposa un avantatge econòmic, no falseja ni pot falsejar la competència, ni els intercanvis comercials entre els estats membres. En conseqüència, està exclosa del règim de notificació d'ajudes públiques de la Comissió Europea.  
  
Per tot això, en virtut de la competència atribuïda per l'article 165.1 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (d'ara en avant Llei 1/2015); el Decret 152/2015, de 18 de setembre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, i conforme amb el Consell Jurídic Consultiu de la Comunitat Valenciana,  
  
  
ORDENE  
  
CAPÍTOL I  
Disposicions generals  
  
Article 1. Objecte  
Aquesta ordre estableix les bases que han de regir el procediment de concessió de subvencions dirigides a la realització d'actuacions que afavorisquen la inclusió activa de persones en risc o situació d'exclusió social a través d'itineraris integrals d'inserció sociolaboral.  
  
Les actuacions hauran de complir el que estableix el Programa Operatiu del Fons Social Europeu 2014-2020 de la Comunitat Valenciana i hauran d'ajustar-se a:  
- Eix prioritari 2A: Objectiu temàtic 9. Promoure la inclusió social i lluitar contra la pobresa i qualsevol forma de discriminació.  
- Prioritat d'inversió 9.1. La inclusió activa, també amb vista a promoure la igualtat d'oportunitats, així com la participació activa i la millora de la possibilitat de trobar una ocupació.  
- Objectiu específic 9.1.1. Millorar la inserció sociolaboral de persones en situació o risc d'exclusió social, a través de l'activació i d'itineraris integrats i personalitzats d'inserció.  
Als efectes d'aquesta ordre, seran objecte d'atenció les persones en risc o situació d'exclusió social o especial vulnerabilitat.  
  
Article 2. Actuacions subvencionables  
Les actuacions subvencionables que es convoquen a l'empara d'aquestes bases es destinaran al finançament de les despeses derivades de la realització d'itineraris individualitzats d'inserció sociolaboral. Cada actuació haurà de comprendre les activitats següents:  
1) Acollida i diagnòstic sociolaboral individualitzat. Consistirà a realitzar el diagnòstic individualitzat, centrat en la valoració de l'historial professional i formatiu de la persona, així com la detecció de les necessitats, carències, actituds, competències i altres factors relacionats amb l'accés a l'ocupació, observant les inquietuds que manifesta la persona partícip del projecte. Tot això a fi d'establir el seu perfil d'ocupabilitat.  
2) Disseny i desenvolupament de l'itinerari individualitzat. S'establiran els objectius, la relació d'accions de promoció personal i millora de l'ocupabilitat, així com els suports personalitzats necessaris. Haurà de comprendre almenys, totes o part de les activitats següents:  
  
a) Atenció social. Atendre i orientar les persones participants amb carències socials manifestes i activar els seus recursos personals o derivar-les, en cas necessari, a recursos normalitzats complementaris.  
b) Desenvolupament competencial. Es treballarà des d'un triple vessant la potenciació dels coneixements, aptituds i actituds necessàries per al desenvolupament de qualsevol activitat laboral:  
- Competències bàsiques  
- Competències conductuals  
- Competències funcionals o tècniques  
c) Orientació laboral. Encaminada a familiaritzar les persones participants amb les diverses tècniques de cerca d'ocupació i a proporcionar un coneixement del mercat laboral.  
d) Prospecció i intermediació laboral. Enfocada en la detecció i generació d'oportunitats en el mercat de treball com a element facilitador de l'ocupabilitat.  
e) Suport en l'ocupació. En aquells casos en què l'itinerari aconseguisca la inserció laboral, es podrà realitzar un suport periòdic per a consolidar el el seu manteniment.  
f) Alfabetització digital. Desenvolupament de competències digitals i d'habilitats tècniques, socials i ètiques relatives a l'ús de les tecnologies de la informació i comunicació (TIC) per a localitzar, organitzar, entendre, avaluar i analitzar informació.  
3) Acompanyament. En forma de tutories individuals i/o col·lectives al llarg de tot el procés, a fi de potenciar l'apoderament de la persona participant, de manera que s'implique activament en el disseny i l'avaluació de les distintes fases de l'itinerari.  
4) Pràctiques d'aprenentatge i inserció en empreses. Podrien donar-se per a aquelles persones que hagen aconseguit un nivell competencial adequat en el desenvolupament del seu itinerari d'inserció sociolaboral.  
  
Article 3. Entitats beneficiàries  
Podran ser beneficiàries de les subvencions que es regulen en la present ordre, les corporacions locals, i les entitats del tercer sector d'acció social, d'acord amb el concepte arreplegat en l'article 2 de la Llei 43/2015, de 9 d'octubre, del tercer sector d'acció social.  
  
  
Article 4. Règim per a les corporacions locals  
1) Criteris objectius per a l'atorgament de la subvenció:  
a) Criteris relacionats amb l'àmbit territorial d'actuació:  
1r Situació de col·lectius en situació o risc d'exclusiósocial en l'àmbit territorial de l'actuació. Es valorarà amb unmàxim de 15 punts.  
  
2n Índexs de desocupació, de persones migrants, de personesprocedents de minories ètniques, de persones en situació de orisc d'exclusió social, i indicadors municipals de serveis socials.  
Es valorarà amb un màxim de 10 punts.  
3r Recursos existents dels serveis socials municipals en la  
zona d'actuació. Es valorarà amb un màxim de 5 punts.  
4t Existència de Pla d'Inclusió Social i mecanismes departicipació i coordinació intersectorials i comunitarisexistents en el municipi i àmbit territorial d'actuació. Esvalorarà amb un màxim de 10 punts.  
  
b) Criteris relacionats amb l'actuació:  
1r Perfil i nombre de les persones beneficiàries del projecte. Esvalorarà amb un màxim de 10 punts.  
2n Perfil professional dels recursos humans adscrits a laexecució del projecte i que aquestes persones reforcen lesplantilles existents en serveis socials. Es valorarà amb unmàxim de 15 punts.  
  
3r Plantejament dels itineraris d'inserció, metodologia icoherència entre objectius, indicadors i resultats. Es valoraràamb un màxim de 15 punts.  
4t Cronograma, mecanismes de seguiment, avaluació imesurament d'impacte. Es valorarà amb un màxim de 10 punts.  
5t Pràctiques d'innovació social en el projecte. Es valorarà ambun màxim de 5 punts.  
6t Existència d'un protocol d'actuació per a la nodiscriminació i igualtat efectiva entre dones i hòmens. Esvalorarà amb un màxim de 5 punts  
Perquè l'actuació es considere susceptible de ser subvencionada, caldrà obtindre almenys 20 punts en els criteris relacionats amb l'àmbit territorial d'actuació i 30 punts en els criteris relacionats amb l'actuació.  
  
2) Criteris per a la determinació de la subvenció.  
a) Cada actuació se subvencionarà amb 150.000,00 -  
b) Se subvencionaran aquelles actuacions que hagen obtingut major puntuació, en cas d'empat primarà per l'ordre següent la major puntuació dels criteris valorats següents:  
1r Perfil professional dels recursos humans adscrits a l'execució delprojecte i que aquestes persones reforcen les plantilles existentsserveis socials.  
2n Situació de col·lectius en situació o risc d'exclusió social enl'àmbit territorial de l'actuació.  
3r Plantejament dels itineraris d'inserció, metodologia icoherència entre objectius, indicadors i resultats.  
c) En el cas que amb el total de les subvencions concedides no s'esgote la respectiva partida pressupostària, l'òrgan competent per a resoldre, podrà determinar l'obertura d'un nou termini de presentació de sol·licituds.  
d) En la convocatòria s'establirà el nombre màxim d'actuacions a presentar per una mateixa sol·licitant.  
3) Seran subvencionables les despeses següents:  
a) Despeses directes de personal:  
Se subvencionarà un màxim de 107.142,86 - dels costos salarials bruts, inclosos els de seguretat social, corresponents a la contractació laboral del personal directament relacionat amb l'execució de l'actuació i que realitzen i acrediten les actuacions descrites en l'article 2 d'aquesta ordre.  
S'entén per personal directe les persones contractades per a l'execució material dels itineraris de millora de l'ocupabilitat per a la inserció sociolaboral, les quals hauran d'acreditar la vinculació contractual i el percentatge de dedicació d'acord amb el que estableix aquesta ordre. Es podrà imputar al programa les despeses directes de personal del:  
  
1r Personal tècnic encarregat de l'atenció psicosocial integral, seguiment i acompanyament.  
2n Personal tècnic encarregat de realitzar l'orientació laboral, i/o intermediació durant cada una de les activitats que conformen l'itinerari.  
  
3r Personal tècnic docent encarregat del desenvolupament de la capacitació ocupacional.  
4t Personal de coordinació del projecte.  
Els costos del personal imputable a la subvenció estaran limitats per les quanties anuals arreplegades en la taula salarial establides per a cada exercici en la convocatòria corresponent, per al grup o categoria professional en què s'enquadre el lloc de treball, serà càrrec de l'entitat beneficiària la part que excedisca dels límits esmentats.  
b) Altres despeses:  
Les altres despeses podran suposar fins a un màxim de 42.857,14 ?; no superaran en cap cas el 40 % de les despeses directes de personal.  
1r Despeses de beques: l'assistència a les activitats de millora de l'ocupabilitat podrà incloure l'abonament a les persones participants de beques diàries d'assistència quan siga necessari, l'import màxim que es podrà abonar serà de 10 ?/dia, i l'abonament serà de forma mensual.  
  
2n Materials: se subvencionarà el cost de qualsevol material didàctic, fungible, d'oficina o un altre necessari per al desenvolupament del programa, incloent-hi el material de protecció i seguretat.  
3r Segurs: se subvencionaran les assegurances d'accidents i responsabilitat civil a favor de les persones participants, així com, si és el cas, del personal voluntari que hi participe; assegurances que es consideren necessàries per a l'adequada cobertura de les actuacions previstes.  
4t Altres despeses de funcionament: llum, aigua, calefacció, missatgeria, correu, neteja i vigilància, i altres costos no especificats anteriorment, associats a l'activitat subvencionada i adequats per a la realització de les activitats previstes. Aquesta partida no podrà superar el 10 % del total del projecte, amb un màxim de 15.000,00 ?.  
  
Article 5. Règim per a les entitats del tercer sector d'acció social  
  
1) Les entitats del tercer sector d'acció social hauran de complir els requisits següents:  
a) Realitzar les activitats objecte d'aquesta ordre a la Comunitat Valenciana.  
b) Estar legalment constituïdes i inscrites en el registre administratiu que en funció de la seua naturalesa jurídica li corresponga.  
c) Complir els requisits per a obtindre la condició de beneficiàries assenyalats en l'article 13 de la Llei 38/2003, de 17 de novembre, General de Subvencions (d'ara en avant Llei 38/2003).  
2) Criteris objectius per a l'atorgament de la subvenció:  
a) Criteris relacionats amb l'entitat sol·licitant:  
1r Implantació i base social en l'àmbit d'actuació territorial. Es valorarà amb un màxim de 10 punts.  
2n Especialització en el treball amb el col·lectiu objecte del projecte. Es valorarà amb un màxim de 10 punts.  
3r Experiència en projectes d'inserció sociolaboral amb col·lectius en risc o exclusió social. Es valorarà amb un màxim de 15 punts.  
  
3r Transparència i bones pràctiques. Es valorarà amb un màxim de 5 punts.  
4t Capacitat operativa, solvència i sostenibilitat. Es valorarà amb unmàxim de 10 punts.  
b) Criteris relacionats amb l'actuació:  
1r Perfil de les persones beneficiàries del projecte. Es valorarà amb unmàxim de 10 punts.  
2n Perfil professional dels recursos humans adscrits a l'execució del projecte i que aquests reforcen les plantilles existents. Es valorarà amb un màxim de 10 punts.  
3r Plantejament dels itineraris d'inserció, metodologia i coherència entre objectius, indicadors i resultats. Es valorarà amb un màxim de 15 punts.  
4t Cronograma, mecanismes de seguiment, avaluació i de mesurament d'impacte. Es valorarà amb un màxim de 10 punts  
5t Pràctiques d'innovació de transformació social, anàlisi de l'impacte de gènere i comptar amb un protocol d'actuació per a la no discriminació i igualtat efectiva entre dones i hòmens. Es valorarà amb un màxim de 5 punts.  
Perquè l'actuació es considere susceptible de ser subvencionada, caldrà obtindre almenys 25 punts en els criteris relacionats amb l'entitat sol·licitant i 25 punts en els criteris relacionats amb l'actuació.  
  
3) Criteris per a la determinació de la subvenció.  
a) Cada actuació se subvencionarà amb 60.000,00 -  
b) Se subvencionaran aquelles actuacions que hagen obtingut major puntuació en cas d'empat primarà per l'ordre següent la major puntuació en:  
1r Perfil professional dels recursos humans adscrits a l'execució del projecte i que aquests reforcen les plantilles existents.  
2n Especialització en el treball amb el col·lectiu objecte del projecte.  
3r Plantejament dels itineraris d'inserció, metodologia i coherència entre objectius, indicadors i resultats.  
c) En el cas que amb el total de les subvencions concedides no s'esgota la respectiva partida pressupostària, l'òrgan competent per a resoldre, podrà determinar l'obertura d'un nou termini de presentació de sol·licituds.  
d) En la convocatòria s'establirà el nombre màxim d'actuacions a presentar per una mateixa sol·licitant.  
4) Seran subvencionables les despeses següents:  
a) Despeses directes de personal:  
Se subvencionaran un màxim de 42.857,14 - dels costos salarials bruts, inclosos els de seguretat social, corresponents a la contractació laboral del personal directament relacionat amb l'execució de l'actuació i que realitzen i acrediten les actuacions descrites en l'article 2 d'aquesta ordre.  
S'entén per personal directe les persones contractades per a l'execució material dels itineraris de millora de l'ocupabilitat per a la inserció sociolaboral, les quals hauran d'acreditar la vinculació contractual i el percentatge de dedicació d'acord amb el que estableix aquesta ordre. Es podrà imputar al programa les despeses directes de personal del:  
  
1r Personal tècnic encarregat de l'atenció psicosocial integral,seguiment i acompanyament.  
2n Personal tècnic encarregat de realitzar l'orientació laboral, i/o intermediació durant cada una de les activitats que conformen el itinerari.  
3r Personal tècnic docent encarregat del desenvolupament de la capacitació ocupacional.  
4t Personal de coordinació del projecte.  
Els costos del personal imputable a la subvenció estaran limitats per les quanties anuals arreplegades en la taula salarial establides per a cada exercici en la convocatòria corresponent, per al grup o categoria professional en què s'enquadre el lloc de treball, serà càrrec de l'entitat beneficiària la part que excedisca dels límits esmentats.  
b) Altres despeses:  
Les altres despeses podran suposar fins a un màxim de 17.142,86 ?; en cap cas superaran el 40 % de les despeses directes de personal.  
1r Despeses de beques i ajudes a la contractació de col·lectius amb dificultats d'inserció laboral: l'assistència a les activitats de millora de l'ocupabilitat podrà incloure l'abonament a les persones participants de beques diàries d'assistència quan siga necessari, l'import màxim que es podrà abonar serà de 10 ?/dia, i l'abonament serà de forma mensual.  
2n Materials: se subvencionarà el cost de qualsevol material didàctic, fungible, d'oficina o un altre necessari per al desenvolupament del programa, incloent-hi el material de protecció i seguretat.  
3r Assegurances: se subvencionaran les assegurances d'accidents i responsabilitat civil a favor de les persones participants, així com, si és el cas, del personal voluntari que hi participe; assegurances que es consideren necessàries per a l'adequada cobertura de les actuacions previstes.  
4t Altres despeses de funcionament: llum, aigua, calefacció, missatgeria, correu, neteja i vigilància, i altres costos no especificats anteriorment, associats a l'activitat subvencionada i adequats per a la realització de les activitats previstes. Aquesta partida no podrà superar el 10 % del total del projecte, amb un màxim de 6.000,00 ?.  
  
Article 6. Obligacions de les entitats beneficiàries  
A més de les obligacions que s'estableixen en l'article 14 de la Llei 38/2003, i en els articles 159 i següents de la Llei 1/2015; s'estableixen les següents:  
1) Desenvolupar les actuacions d'acord amb els objectius i requisits establits en aquesta ordre.  
2) Fomentar la igualtat entre dones i hòmens i assegurar la no-discriminació per motius de sexe, origen ètnic, religió o creença, diversitat funcional i orientació sexual en l'execució de l'actuació, així com vetlar perquè es respecte la dignitat de les persones.  
3) Registrar les actuacions realitzades amb les persones participants d'acord amb els indicadors de resultat i execució que s'establiran en la convocatòria i facilitar aquesta informació quan siga requerida.  
4) Portar compte comptable separat o codi comptable específic de la subvenció concedida, obrint els subcomptes necessaris d'ingressos i despeses per cada actuació subvencionada, i assignar en els subcomptes de despeses, si és el cas, la part corresponent de despeses comunes imputada a l'actuació subvencionada. En el cas d'entitats subjectes a comptabilitat pública, aquesta obligació s'adequarà als sistemes de comptabilització corresponents.  
5) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte d'actuacions de comprovació i control durant un període mínim de sis anys.  
6) Justificar davant de l'òrgan concedent el compliment dels requisits i condicions, així com la realització de les activitats i el compliment de la finalitat que determina la concessió o gaudi de la subvenció  
  
7) Sotmetre's a les actuacions de comprovació, a efectuar per la conselleria competent en matèria d'inclusió social, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant tota la informació que li siga requerida en l'exercici de les actuacions anteriors, d'acord amb el que preveuen els articles 45 i 46 de la Llei 38/2003.  
  
8) Donar àmplia difusió a les activitats exercides i informar del finançament d'aquestes pel Fons Social Europeu, amb els requisits i les característiques tècniques establides en les normes reguladores de les intervencions finançades a càrrec dels fons estructurals, justificant documentalment que les persones participants en les activitats són efectivament informades sobre el finançament pel Fons Social Europeu. Les responsabilitats relatives a les mesures d'informació i comunicació dirigides al públic es troben arreplegades en l'apartat 2.2 de l'annex XII del Reglament (EU) número 1303/2013, del Parlament Europeu u del Consell, de 17 de desembre de 2013.  
  
9) Donar a conéixer de manera inequívoca que es tracta d'una acció subvencionada per la Generalitat a través de la conselleria competent en matèria d'inclusió social. A aquest efecte, hauran d'incorporar en tot el material imprés que es derive de les activitats objecte de la convocatòria el logotip de la conselleria competent en la matèria, així com el logotip del Fons Social Europeu.  
10) Notificar de forma immediata a la direcció general competent en matèria d'inclusió social, qualsevol sospita de frau que es detecte en el desenvolupament del projecte.  
11) Comunicar a la direcció general competent en matèria d'inclusió social en el termini més breu possible qualsevol canvi que es produïsca en les seues dades.  
12) Complir i fer complir el que estableix la Llei Orgànica 15/1999, de 13 de desembre, de protecció de dades de caràcter personal.  
  
13) Procedir al reintegrament dels fons percebuts en els supòsits previstos en l'article 37 de la Llei 38/2003.  
14) Trobar-se al corrent en el compliment de les seues obligacions tributàries i davant de la Seguretat Social, això s'haurà d'acreditar abans de dictar-se la resolució de concessió de la convocatòria, així com en els processos de justificació de l'ajuda concedida, en cas de no haver atorgat l'autorització a què es fa referència en l'apartat 10.2.b.  
  
15) Acreditar per mitjà de declaració responsable no estar sotmesa a les prohibicions per a obtindre la condició de beneficiària de subvencions assenyalades en l'article 13 de la Llei 38/2003, per a això podrà utilitzar la declaració continguda en el model de sol·licitud que s'adjunte en la convocatòria corresponent.  
16) No minorar ni anul·lar la consignació que s'haja previst inicialment en el seu pressupost per a aquest fi.  
17) De conformitat amb el que preveu l'article 3.2 de la Llei 2/2015, de 2 d'abril, de la Generalitat, de Transparència, Bon Govern i Participació Ciutadana de la Comunitat Valenciana, si la beneficiària rep una ajuda per import superior a 10.000 euros, haurà de donar-li l'adequada publicitat, indicant almenys l'entitat pública concedent, l'import rebut i el programa, activitat, inversió o actuació subvencionat. La difusió d'aquesta informació es realitzarà preferentment a través de les pàgines web corresponents. En el cas que no disposen de pàgina web on realitzar la publicitat, podran complir aquesta obligació a través del portal que pose a la seua disposició la Generalitat.  
  
  
  
CAPÍTOL II  
Procediment administratiu i resolució de les sol·licituds  
  
Article 7. Procediment de concessió  
La concessió d'aquestes subvencions es realitzarà per mitjà del procediment en règim de concurrència competitiva a què fa referència l'article 164 de la Llei 1/2015; i l'article 22 de la Llei 38/2003.  
Les subvencions seran convocades per resolució de la conselleria competent en matèria d'inclusió social i publicades en el Diari Oficial de la Comunitat Valenciana.  
  
Article 8. Condicions perquè les despeses siguen subvencionables  
Perquè les despeses siguen elegibles i conseqüentment es puguen imputar al pressupost, hauran de complir els requisits següents:  
1) Estar relacionades de manera indubtable amb l'activitat exercida i ser necessàries per al desenvolupament de les actuacions seleccionades.  
2) Les activitats subvencionables hauran de ser realitzades al llarg del període d'execució establit per a cada actuació en la resolució de concessió de la subvenció.  
3) Ajustar-se a la normativa local, autonòmica, nacional i comunitària aplicables, i en concret, amb l'ordre per la qual s'aproven les normes sobre les despeses subvencionables dels programes operatius FSE per al període de programació 2014-2020.  
4) Ser reals i abonades a càrrec i per al desenvolupament de l'operació aprovada en les línies d'actuació per a les quals s'hagen concedit les ajudes.  
5) Que hi haja constància documental sobre la seua realització per mitjà de factura o document comptable de valor probatori equivalent, de manera que puguen ser verificables.  
6) Que hi haja constància documental de l'efectivitat del pagament realitzat i que els pagaments s'hagen fet efectius en el període d'execució establit. No es considerarà despesa subvencionable l'IVA o qualsevol altre impost indirecte, quan siga susceptible de recuperació o compensació per l'entitat beneficiària.  
7) La subvencionabilitat de la despesa es determinarà conforme el que estableix el capítol III (article 65 i següents) del Reglament (UE) número 1303/2013. En allò no previst, conforme estableix l'article 65.1, la subvencionabilitat de la despesa es determinarà sobre la base de normes nacionals de desenvolupament.  
  
Article 9. Subcontractació de les activitats subvencionades  
1) Les beneficiàries només podran subcontractar la realització total o parcial d'alguna de les activitats de l'actuació, sempre que no supere el 20 % de l'import total de la subvenció i es regirà pel que disposa l'article 29 de la Llei 38/2003.  
2) S'entendrà per subcontractació el fet que l'activitat objecte de la subvenció, es contracte amb tercers per a la seua execució total o parcial.  
3) En cap cas, serà admissible aquella subcontractació que supose un segon nivell de subcontractació, entenent per aquest la cessió total o parcial de l'execució del subcontractista a un tercer. D'acord amb el que estableix l'article 11, apartats 2 i 3 de la Llei 38/2003, no es considerarà subcontractació la realització de l'activitat per les persones membre o associades.  
4) A aquests efectes, l'entitat haurà de presentar:  
a) Informe justificatiu de la necessitat o conveniència de la subcontractació.  
b) Quan l'import de la subcontractació supere les quanties establides en el Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic per al contracte menor, la beneficiària haurà de sol·licitar com a mínim tres ofertes de diferents proveïdors, amb caràcter previ a la contracció del servei, d'acord amb el que estableix l'article 31 apartat 3 de la Llei 38/2003.  
c) Certificat que l'entitat a què es preveja subcontractar, està autoritzada per a dur a terme les activitats objecte de subvenció. Per a això haurà d'estar degudament inscrita en el corresponent registre administratiu, o en cas de no tindre la inscripció, haver-la sol·licitat abans de la finalització del termini de sol·licitud.  
d) Document subscrit entre l'entitat subvencionada i l'entitat subcontractada, en què hauran de reflectir-se l'especificació de les activitats que se subcontracten, els professionals encarregats del seu desenvolupament, la duració, calendarització, determinació del que aporta cada una de les parts i l'import total de la subcontractació.  
e) Declaració responsable per part de l'entitat subcontractista que no està sotmesa a cap de les causes de prohibició establides en l'article 29.7 de l'esmentada Llei General de Subvencions.  
5) Els subcontractistes queden obligats només davant de la beneficiària, que assumirà la total responsabilitat de l'execució de l'activitat subvencionada enfront de l'Administració.  
  
Article 10. Sol·licituds i documentació  
1) Les sol·licituds es formularan en els models i terminis que es determinen en les convocatòries corresponents.  
2) Junt amb la documentació específica que determine la convocatòria, les sol·licitants hauran de presentar:  
a) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003.  
b) Acreditació de trobar-se al corrent dels seus obligacions tributàries i davant de la Seguretat Social. Per a això, la sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els que no atorguen aquesta autorització hauran d'aportar la documentació acreditativa que es troben al corrent de les obligacions esmentades. La direcció general competent en matèria d'inclusió social es reserva el dret de requerir la sol·licitant si la informació obtinguda presenta alguna incidència.  
c) Així mateix, les sol·licitants podran autoritzar la consulta de les seues dades d'identitat i residència per mitjà del sistema de verificació i consulta de dades d'identitat i residència, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els que no atorguen aquesta autorització hauran d'aportar còpia compulsada del DNI de la persona que exercisca la representació legal de l'entitat.  
3) Les sol·licituds de subvencions regulades en les presents bases hauran d'estar degudament formalitzades i subscrites per qui exercisca la representació legal de l'entitat i podran presentar-se, junt amb la documentació requerida, en el Registre General de la Conselleria competent, siti al C/ Castán Tobeñas, 77. Torre 4. València (C.P. 46442), així com en la direcció territorial on radique la seu social de la sol·licitant. Tot això sense perjudici del que disposa la legislació de procediment administratiu comú.  
També podrà presentar-se per via telemàtica en seu electrònica de la Generalitat en l'adreça electrònica https://sede.gva.es (Serveis en línia).  
  
4) Cada corporació local o entitat del tercer sector d'acció social podrà presentar una única sol·licitud que continga tantes actuacions com s'establisca en les respectives convocatòries.  
5) La sol·licitud de la subvenció suposa l'acceptació de les bases de la convocatòria.  
  
Article 11. Ordenació i instrucció del procediment  
1) L'òrgan encarregat de l'ordenació i instrucció de l'expedient serà la direcció general competent en matèria d'inclusió social.  
2) Quan la sol·licitud no reunisca els requisits exigits o no s'acompanye la documentació que d'acord amb aquesta ordre resulte exigible, es requerirà la persona interessada perquè en el termini de 10 dies esmene la falta o acompanye els documents preceptius, amb indicació que, si no ho fa així, es considerarà que desisteix de la seua petició, amb resolució prèvia que haurà de ser dictada en els termes que preveu la legislació de procediment administratiu comú.  
3) En qualsevol fase de la tramitació dels expedients, a la vista de la documentació que es troba en cada un d'aquests i de les obligacions que s'adquireixen per la concessió de l'ajuda, es podran demanar informes dels organismes i de les entitats que es crega oportú i efectuar les comprovacions necessàries sobre l'exactitud de tot això.  
  
Article 12. Comissió d'avaluació  
1) En la direcció general competent en matèria d'inclusió social es crearà una comissió d'avaluació composta per:  
a) Presidència: la persona titular de la direcció general competent en matèria d'inclusió social o persona que li substituïsca.  
b) Vocals:  
1r La persona titular de la subdirecció general competent en matèria d'inclusió social o persona que la substituïsca.  
2n La persona titular del servei competent en matèria d'inclusió social o persona que la substituïsca.  
3r La persona titular de la direcció de secció o tècnic/a d'acció comunitària de la direcció territorial de la conselleria competent en matèria d'inclusió social d'Alacant o persona que la substituïsca.  
4t La persona titular de la direcció de secció o tècnic/a d'acció comunitària de la direcció territorial de la conselleria competent en matèria d'inclusió social de Castelló o persona que la substituïsca.  
5t La persona titular de la direcció de secció o tècnic/a d'acció comunitària de la direcció territorial de la conselleria competent en matèria d'inclusió social de València o persona que la substituïsca.  
6t Un/a tècnic/a designat per la direcció general competent en matèria d'inclusió social, que exercirà les funcions de secretariat.  
2) Aquesta comissió elaborarà una relació ordenada de sol·licitants de les ajudes convocades d'acord amb els criteris establits en aquestes bases i les condicions de concessió que s'establisquen en la convocatòria corresponent, proposarà a l'òrgan competent per a la concessió de les ajudes la relació prioritzada de beneficiàries d'acord amb el límit del crèdit existent per a cada convocatòria. Així mateix elaborarà una relació de les sol·licituds que es propose denegar o desestimar per falta de crèdit.  
3) En allò no previst en el punt anterior, la comissió ajustarà el seu funcionament al que estableix la legislació de procediment administratiu comú sobre òrgans col·legiats.  
  
Article 13. Resolució de la convocatòria i termini  
1) Es delega en la persona titular de la direcció general competent en matèria d'inclusió social la resolució de les sol·licituds que es presenten a l'empara de la convocatòria de les subvencions regulades en aquestes bases.  
2) La resolució es motivarà de conformitat amb el que disposen les bases reguladores de la subvenció, en tot cas hauran de quedar acreditats en el procediment els fonaments de la resolució que s'adopte.  
  
3) La resolució, a més de contindre el sol·licitant o relació de sol·licitants a qui es concedeix la subvenció, farà constar, si és el cas, de manera expressa, la desestimació de la resta de les sol·licituds.  
4) El termini màxim per a resoldre i notificar la resolució serà de sis mesos comptat des de l'endemà de la publicació de la resolució de convocatòria en el Diari Oficial de la Comunitat Valenciana.  
Transcorregut el termini abans mencionat sense que s'haja notificat resolució expressa, les persones interessades podran entendre desestimades les seues sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
5) La resolució del procediment es notificarà a les persones interessades i s'ajustarà al que disposa la legislació de procediment administratiu comú.  
6) Contra la resolució de concessió, que esgota la via administrativa, es podrà interposar recurs potestatiu de reposició en el termini d'un mes comptat des de l'endemà de la notificació o bé directament recurs contenciós administratiu, en el termini de dos mesos comptat des de l'endemà de la notificació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
CAPÍTOL III  
Pagament, justificació i control de les subvencions  
  
Article 14. Règim de pagament de la subvenció  
1) Per al règim de lliuraments de transferències corrents per al pagament de les subvencions previstes en aquesta ordre, s'aplicarà el règim general previst en l'article 171.1 de la Llei 1/2015.  
Es podran realitzar pagaments anticipats en els termes que preveu l'article 171.2 de la Llei 1/2015. Aquesta bestreta serà d'un 30 % de l'import anual de la subvenció concedida, segons el règim establit en l'article 171.3 de la Llei 1/2015 per a les transferències corrents.  
En el cas que la legislació de la Generalitat establisca un règim de lliurament de transferències corrents diferent del previst en el paràgraf anterior, el règim de pagament de les subvencions podrà subjectar-se a aquest.  
En la resolució de convocatòria de la subvenció es concretarà el règim de lliurament del pagament.  
2) No obstant això, amb caràcter previ al pagament de la subvenció, l'entitat beneficiària haurà de trobar-se al corrent en el compliment de obligacions tributàries i davant de la Seguretat Social i aportar declaració responsable de no ser deutora per resolució de procediment de reintegrament de subvencions.  
3) En el cas de les entitats locals hauran d'estar al corrent en el compliment de l'obligació de rendició dels seus comptes anuals davant de la Sindicatura de Comptes, tal com indica l'article 68 de la Llei 7/2014 i l'Acord de 21 de maig, del Consell de la Sindicatura de Comptes (2015/5546)  
4) En cap cas, podran realitzar-se pagaments anticipats a les entitats beneficiàries quan s'haja sol·licitat la declaració de concurs voluntari, hagen sigut declarades insolvents en qualsevol procediment, es troben declarades en concurs, llevat que en aquest haja adquirit l'eficàcia d'un conveni, estiguen subjectes a intervenció judicial o hagen sigut inhabilitades d'acord amb la llei concursal, sense que haja conclòs el període d'inhabilitació fixat en la sentència de qualificació del concurs.  
5) L'entitat beneficiària estarà exempta de la constitució de garanties per pagaments anticipats, en virtut del que disposa l'article 171.5.a) i f) de la Llei 1/2015.  
  
Article 15. Justificació de la subvenció  
1) Les entitats beneficiàries estan obligades a presentar la justificació davant de la direcció general competent en matèria d'inclusió social relativa a l'aplicació dels fons percebuts a la finalitat que va servir de fonament a la concessió de la subvenció en el termini que es determine en la convocatòria corresponent.  
2) D'acord amb el que estableix l'article 67.6 del Reglament (UE) núm. 1303/2013 del Parlament Europeu i del Consell de 17 de desembre de 2013 i el Reglament (UE) núm. 1304/2013 del Parlament Europeu i del Consell, de 17 de desembre de 2013, relatiu al Fons Social Europeu, el mètode per a determinar els costos subvencionables del projecte és el previst en l'article 14.2 del Reglament del FSE, que estableix la utilització d'un import a un tant alçat sobre els costos directes de personal per a finançar la resta dels costos subvencionables del projecte de fins al 40 %, el qual quedarà finalment fixat en la resolució de concessió de la subvenció.  
3) Tota despesa ha de quedar vinculada al projecte per mitjà de documentació que justifique la seua relació amb l'execució de les activitats d'aquest. En virtut del model de costos simplificats triat (import a un tant alçat de fins al 40 % dels costos directes de personal subvencionables), tots els documents acreditatius de costos directes de personal hauran de ser originals i quedaran en possessió de l'òrgan responsable de la justificació, mentres es realitza la confrontació amb la corresponent contracció de la despesa en aquests. La documentació justificativa relativa a la resta de costos en què s'haja incorregut per al desenvolupament del projecte haurà de quedar en possessió de l'entitat beneficiària per a possibles auditories i controls financers. A sol·licitud de les entitats interessades i als efectes del control per part d'altres administracions públiques, s'expedirà certificació expressa de la possessió, per part de l'òrgan competent, dels corresponents documents originals de despesa.  
4) Les entitats justificaran les despeses directes de personal presentant la documentació següent:  
a) Nòmines: originals firmats per a la seu confrontació. Si el pagament es realitza per mitjà de transferència bancària no serà imprescindible que les nòmines estiguen firmades per la persona treballadora.  
b) Originals del model 111 i del model 190 de l'ingrés de l'Impost sobre la Renda de les Persones Físiques.  
c) Rebuts originals de liquidació de cotitzacions i còpia dels documents TC2.  
d) Acreditació original del pagament dels documents relacionats en els tres punts anteriors.  
e) Full de control setmanal d'activitats i full de control mensual de dedicació d'hores al projecte, segons annexos a publicar amb la convocatòria, omplit per cada un de les persones treballadores imputades al projecte.  
f) Per a col·laboracions tècniques en la formació: factures originals abonades a cada una de les persones col·laboradores (persones físiques) pel servei personal realitzat, on s'especifique la denominació del projecte i l'activitat o tasca realitzada (denominació de l'acció formativa, dates de realització i nombre d'hores), que hauran d'estar conformades pel representant de l'entitat. I acreditació documental de l'ingrés de l'Impost sobre la Renda de les Persones Físiques que corresponga per a qualsevol tipus de col·laboració.  
5) Les corporacions locals justificaran les despeses de personal presentant aquells documents detallats en l'apartat anterior que els siguen obligats d'acord amb la legislació vigent.  
6) Respecte de la resta de despeses es justificaran pel mecanisme de costos simplificats, en tot cas les entitats hauran de:  
a) Tindre reflectides aquestes despeses en la seua comptabilitat, a més de les del punt anterior, han d'utilitzar una codificació comptable adequada, o bé, en una comptabilitat específica del projecte i custodiar la documentació acreditativa de la despesa i pagament (factures i la resta de documents amb valor probatori equivalent en el tràfic jurídic mercantil i amb eficàcia administrativa).  
b) Guardar l'acreditació del pagament de les beques i de les ajudes a les persones participants que hauran de ser aportades amb la justificació de la subvenció.  
c) Aquestes subvencions són compatibles amb altres subvencions, ajudes, ingressos o recursos per a la mateixa finalitat, procedents de qualsevol administració o entitat, pública o privada; nacionals, de la Unió Europea o d'organismes internacionals. En el cas que l'entitat reba subvencions d'altres organismes públics o privats amb la mateixa finalitat que la prevista en aquestes bases, haurà de comunicar-ho a la direcció general competent en la matèria, tan prompte com es conega i, en tot cas, abans de la justificació de l'aplicació donada als fons percebuts.  
  
No obstant això, d'acord amb el que disposa l'article 19.3 de la Llei 38/2003, en cap cas l'import de la subvenció podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenvolupar pel beneficiari.  
7) Les corporacions locals i entitats del tercer sector d'acció social beneficiàries de les subvencions estan obligades a mantindre i aportar quan siga requerit la documentació següent:  
a) Avaluació del projecte, incloent-hi la valoració, del grau de compliment dels indicadors previstos en el projecte pel qual va ser concedida la subvenció.  
b) Relació d'activitats realitzades pel personal directament adscrit al projecte, incloent-hi les de coordinació, així com les realitzades per cada un dels/de les tècnics/tècniques respecte a l'acollida i diagnòstic, diagnòstic sociolaboral, atenció social integral, habilitats prelaborals, capacitació professional bàsica, orientació i intermediació laboral, capacitació ocupacional i tutorització.  
c) Relació de participants en el projecte, detallant les persones partícips en cada una de les fases de l'itinerari, d'acord amb el que estableix la convocatòria.  
d) De cada una de les actuacions, haurà de detallar-se: denominació, duració, calendari d'execució, nombre de participants, identificació de l'equip docent, materials utilitzats i entregats, contingut, metodologia i avaluació de l'acció formativa. A més, haurà d'aportar-se la justificació de l'assistència diària del/la docent que imparteix l'acció formativa i dels participants haurà de constar nom, DNI, i firma i una certificació, de la persona representant de l'entitat sobre cada una de les fases del projecte, d'acord amb el model d'annex que es publique en la resolució de convocatòria.  
  
e) Relació nominal de les persones que han abandonat l'itinerari individualitzat d'inserció al llarg del període d'execució del projecte, així com les que han aconseguit finalitzar-lo.  
f) Relació de les activitats d'informació, difusió i sensibilització realitzades en el marc del projecte, acompanyada de l'acreditació documental dels suports utilitzats: pàgines web, fullets, cartells i semblants.  
  
g) Qualsevol altra documentació acreditativa de la realització de les activitats que es determine en la convocatòria.  
8) Memòria econòmica justificativa del cost de les activitats realitzades, que contindrà informació sobre la totalitat de les despeses en què haja incorregut la beneficiària com a conseqüència de la realització de l'activitat subvencionada, tenint en compte els distints conceptes de les actuacions subvencionades compreses en l'article 2 segons el detall següent:  
a) Desglossament de costos globals del projecte en l'annex que es publique amb la convocatòria, ressenyant que corresponen a la justificació.  
b) Certificacions comptables corresponents als conceptes que es determinen en convocatòria, utilitzant els annexos específics que es publiquen.  
c) Declaració responsable d'altres ingressos referits al projecte subvencionat: annex «Declaració responsable sobre altres subvencions».  
  
d) Qualsevol informació complementària que es considere oportuna en relació amb el desenvolupament del projecte.  
  
Article 16. Pla de control  
La comprovació material de l'efectiva realització de les activitats subvencionades es realitzarà per mitjà del corresponent pla de control que desenvolupe l'òrgan gestor de les ajudes.  
1) La direcció general competent en matèria d'inclusió social establirà un procediment de control que permeta verificar i validar administrativament la totalitat de les subvencions concedides a les entitats beneficiàries, així com verificar sobre el terreny un conjunt representatiu de les actuacions i activitats que s'estiguen duent a terme.  
  
2) La direcció general competent en matèria d'inclusió social podrà designar el personal necessari destinat a la comprovació de l'adequada realització de l'activitat i el compliment de la finalitat que determinen la concessió o gaudi de la subvenció.  
3) Una vegada iniciat el projecte, l'entitat beneficiària facilitarà el seguiment i control del seu desenvolupament col·laborant amb els tècnics designats per la Direcció General d'Inclusió Social per a les tasques de verificació de les activitats i actuacions previstes en el projecte.  
4) L'entitat beneficiària estarà obligada a sotmetre's a les actuacions de control financer previst en la Llei 1/2015, que es realitzen per part de la Intervenció General. De la mateixa manera, l'entitat beneficiària haurà de complir l'obligació de col·laboració amb el control financer de conformitat amb el que disposa la llei esmentada.  
  
Article 17. Reintegrament i minoració de la subvenció  
1) Procedirà el reintegrament de les ajudes concedides o la seua minoració, amb reembossament de les quantitats percebudes i l'exigència dels interessos de demora des del moment del pagament de la subvenció, per incompliment de les obligacions i requisits que s'estableixen en aquesta ordre així com en els supòsits de causes de reintegrament que estableix l'article 172 de la Llei 1/2015  
2) La tramitació del procediment garantirà l'audiència a l'interessat.  
  
3) El termini màxim per a resoldre i notificar la resolució procedent serà de dotze mesos comptat des de l'inici de l'expedient de desistiment sense efectes o de minoració.  
4) Contra la resolució d'aquest procediment, que posarà fi a la via administrativa, es podrà interposar un recurs contenciós administratiu, en el termini de dos mesos comptat des de l'endemà de la publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Article 18. Règim sancionador  
El règim sancionador s'aplicarà per la comissió d'infraccions administratives prevista en la normativa bàsica estatal a aquells subjectes que en siguen responsables i es regirà pel que disposa el capítol IV del títol X de la Llei 1/2015.  
  
Article 19. Política de la competència de la Unió Europea  
La present convocatòria està exempta de comunicació a la Comissió Europea perquè no és aplicable l'article 107.1 del Tractat de Funcionament de la Unió Europea, atés que les ajudes van dirigides a entitats que no exerceixen activitats econòmiques i, per tant, per la seua naturalesa, no suposa un avantatge econòmic, no falseja ni pot falsejar la competència, ni els intercanvis comercials entre els estats membres.  
  
  
DISPOSICIONS ADDICIONALS  
  
Primera. No incidència pressupostària  
Aquesta ordre no té incidència pressupostària.  
  
Segona. Règim jurídic aplicable  
1) A més d'aquesta ordre, per tractar-se de subvencions cofinançades pel Fons Social Europeu, seran aplicables els reglaments que a continuació s'indiquen i les seues normes de desplegament, així com qualsevol altre que li puga ser aplicat:  
a) El Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.  
b) Reglament Delegat (UE) núm. 480/2014 de la Comissió, de 3 de març de 2014, que complementa el Reglament (UE) núm. 1303/2013 del Parlament Europeu i del Consell pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.  
c) El Reglament (UE) núm. 1304/2013 del Parlament Europeu i del Consell, de 17 de desembre de 2013, relatiu al Fons Social Europeu.  
  
2) Al seu torn, serà aplicable la Llei 38/2003, el reglament que la desplega, aprovat per Reial Decret 887/2006, de 21 de juliol.  
3) Serà també aplicable la Llei 1/2015.  
  
  
DISPOSICIONS FINALS  
  
Primera. Habilitació  
S'autoritza la direcció general competent en matèria d'inclusió social per a elaborar les instruccions que siguen necessàries per a l'aplicació d'aquesta ordre i de les convocatòries corresponents.  
  
Segona. Entrada en vigor  
Aquesta ordre entrarà en vigor l'endemà de la publicació en el Diari Oficial de la Comunitat Valenciana.  
  
València, 1 d'agost de 2016  
  
La vicepresidenta del Consell   
i consellera d'Igualtat i Polítiques Inclusives  
MÓNICA OLTRA JARQUE